S/S Elsa S (1949)

S/S Elsa S oli suomalaisen varustaja Ernst Sohnin vuosina 1950–1959 omistama 92 metriä pitkä höyryrahtilaiva alkuperäiseltä venäläiseltä nimeltään S/S Katya.

Laivaa ei tule sekoittaa samannimiseen pienempään 72,93 m pitkään vuonna 1910 Englannissa valmistettuun höyryrahtilaivaan, alkuperäiseltä nimeltään S/S Anna joka oli myös Ernst Sohnin omistuksessa aikaisempina vuosina (1936–1942), ja joka romutettiin Travemündessä vuonna 1958.

Tämä toinen S/S Elsa S valmistettiin jo vuonna 1900 Tanskan Helsingørissä, Elsinore, A/S -yhtiön telakalla ja oli kasteessa saanut nimen S/S Katya, Sen kotisatamaksi tuli alkuaa tuolloin Neuvostoliitossa sijainnut Riika.
Tultuaan eri vaiheiden kautta Suomeen vuonna 1937 laiva sai aluksi nimen S/S Inari, jolloin se toimi mukavuuslippulaivana suurelta osin puolalaisessa omistuksessa. Suomalaisista John Nurminen omisti vuosina 1941–1949 laivan ennen Ernst Sohnia. Sohn rahtasi sillä puutavaraa kymmenen vuoden ajan vuosina 1949–1959, kotisatamien ollessa Helsinki ja Espoo. Lopulta laiva romutettiin Hampurissa vuonna 1959.

Historia 

 1900: Laiva valmistuu Tanskan Helsingørissä, Elsinore, A/S -yhtiön Helsingør Jernskibs- og Maskinbyggeri -telakalla
 1900–1918: "S/S Katya", omistaja: Russisch-Baltische Dampfs Ges, Riga, Neuvostoliitto.
 1918–1920: "S/S Katie", omistaja: British Govt. (Britannian hallitus), Lontoo, Englanti
 1920–1922: "S/S Katie", omistaja: Ellerman's Wilson Line Ltd, Hull, Englanti.
 1922–1935: "S/S Katya", omistaja: Russian-Baltic SS Co, Riga, Neuvostoliitto
 1935–1937: "S/S Victoria", omistaja: A.G.Pappadakis, Piraeus, Kreikka
 1937–1941: "S/S Inari", kotisatama: Helsinki, omistaja: Fartygs Ab Inari Laiva Oy (Jerzy Eysymontt, c/o Oy Chartering Agency John Dahlberg Ab). 48 osaketta 50:stä omisti tuolloin Varsovalainen Pawel Skalski. Laivasta tehtiin ns. mukavuuslippulaiva. 
 19.5.1941: "S/S Inari", omistajana Fartygs Ab Inari Laiva Oy (John Nurminen Oy, Eteläranta 18) Helsinki. Yhtiön nimi muuttui myös tänä aikana ja siitä tuli Laiva Oy Laila (John Nurminen Oy, Eteläranta 18) Helsinki. 
 19.5.1942 – toukokuu 1948: "S/S Laila",  Samat suomalaiset omistajat jatkoivat mutta vaihtoivat laivan nimen S/S Lailaksi.
 toukokuu 1948: "S/S Laila Nurminen", Samat omistajat jatkoivat ja laivan nimeksi tuli nyt Laila Nurminen. 
 10.3.1948 – 1949 "S/S Laila Nurminen", omistajaksi vaihtui nyt John Nurmisen Varustamot Oy (Satamak. 5) Helsinki.
 1949–1959: "S/S Elsa S" Omistaja: Rederi Ab Notung (Ernst Sohn, Luotsik. 9 A) Helsinki. Kotisatamat: Helsinki (1949–1954), Espoo (1954–1957) ja jälleen Helsinki (1957–1959).
 1959 Ernst Sohnin laiva "S/S Elsa S" tuotiin Helsingistä Hampuriin, jossa laiva romutettiin Eckhardt & Co G.M.B.H:n toimesta.

Lähteet

Höyrylaivat
Itämeren hylyt